CELEX: 62016TN0730
Language: fi
Date: 2016-10-13 00:00:00
Title: Asia T-730/16: Kanne 13.10.2016 – Espírito Santo Financial Group v. EKP

12.12.2016   
            
            
               FI
            
            
               Euroopan unionin virallinen lehti
            
            
               C 462/35
            
         Kanne 13.10.2016 – Espírito Santo Financial Group v. EKP
   (Asia T-730/16)
   (2016/C 462/45)
   Oikeudenkäyntikieli: englanti
   
      Asianosaiset
   
   
      Kantaja: Espírito Santo Financial Group SA (Luxemburg, Luxemburg) (edustajat: asianajajat R. Oliveira ja S. Estima Martins)
   
      Vastaaja: Euroopan keskuspankki (EKP)
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan EKP:n päätöksen ECB/2004/3 perusteella 31.8.2016 tekemän päätöksen olla myöntämättä täyttä oikeutta tutustua EKP:n 1.8.2014 tekemään päätökseen, jolla keskeytettiin Banco Espírito Santo S.A:n eurojärjestelmän rahapolitiikan vastapuolen asema ja velvoitettiin se maksamaan täysimääräisesti 10 miljardin euron velkansa takaisin eurojärjestelmään, ja kaikkiin EKP:n hallussa oleviin asiakirjoihin, jotka jollain tapaa liittyivät kyseiseen päätökseen
            
         
               —
            
            
               velvoittamaan vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kuuteen kanneperusteeseen.
   
               1)
            
            
               Ensimmäisen kanneperusteen mukaan riidanalainen päätös, jolla evätään oikeus tutustua EKP:n neuvoston päätöksen sisältämiin tietoihin, on kumottava, koska se ei täytä perusteluvelvollisuuden asettamia vaatimuksia.
            
         
               2)
            
            
               Toisen kanneperusteen mukaan riidanalainen päätös, jolla evätään oikeus tutustua EKP:n neuvoston päätöksen sisältämiin tietoihin, on kumottava, koska siinä tulkitaan virheellisesti ja täten rikotaan päätöksen ECB/2004/3 4 artiklan 1 kohdan a alakohdan ensimmäistä, toista ja seitsemättä luetelmakohtaa.
            
         
               3)
            
            
               Kolmannen kanneperusteen mukaan riidanalainen päätös, jolla evätään oikeus tutustua EKP:n johtokunnan ehdotuksen sisältämiin lisätietoihin, on kumottava, koska se ei täytä perusteluvelvollisuuden asettamia vaatimuksia.
            
         
               4)
            
            
               Neljännen kanneperusteen mukaan riidanalainen päätös, jolla evätään oikeus tutustua EKP:n johtokunnan ehdotuksen sisältämiin lisätietoihin, on kumottava, koska siinä tulkitaan virheellisesti ja täten rikotaan päätöksen ECB/2004/3 4 artiklan 1 kohdan a alakohdan toista ja seitsemättä luetelmakohtaa.
            
         
               5)
            
            
               Viidennen kanneperusteen mukaan riidanalainen päätös, jolla evätään oikeus tutustua EKP:n johtokunnan ehdotuksen sisältämiin lisätietoihin, on kumottava, koska siinä tulkitaan virheellisesti ja täten rikotaan päätöksen ECB/2004/3 4 artiklan 2 kohtaa.
            
         
               6)
            
            
               Kuudennen kanneperusteen mukaan riidanalainen päätös, jolla evätään oikeus tutustua EKP:n johtokunnan ehdotuksen sisältämiin lisätietoihin, on kumottava, koska siinä tulkitaan virheellisesti ja täten rikotaan päätöksen ECB/2004/3 4 artiklan 3 kohtaa.